Etelä-Karjalan aluevaalilautakunta on vahvistanut kokouksessaan keskiviikkona 16.4.2025 aluevaalien vaalituloksen Etelä-Karjalan hyvinvointialueella

Aluevaalien ennakkoäänten laskenta ja vaalipäivän äänten tarkastuslaskenta suoritettiin kunkin kunnan keskusvaalilautakunnassa. Aluevaalilautakunnan tehtävänä on vahvistaa hyvinvointialueen aluevaalitulos ja määrätä valitut valtuutetut.

Etelä-Karjalassa annettiin vuoden 2025 aluevaaleissa ääniä yhteensä 51 444, joista hyväksyttiin 49 472. Äänestysprosentti oli 49,6 %.

Aluevaalilautakunta arpoi kokouksessaan tarkastuslaskennassa ryhmittymän sisällä saman äänimäärän saaneiden ehdokkaiden keskinäisen järjestyksen.

Valitut aluevaltuutetut ja varavaltuutetut

Vuoden 2025 aluevaaleissa valittiin Etelä-Karjalan hyvinvointialueelle 59 aluevaltuutettua ja heille varavaltuutetut. Tarkemmat tiedot aluevaltuutetuista ja varavaltuutetuista löytyvät alla olevasta raportista​​.

Valitut aluevaltuutetut ja varavaltuutetut vertausluvuittain Lataa

Kiitos kaikille aluevaaleissa äänestäneille ja onnittelut valituiksi tulleille!

Etelä-Karjalan hyvinvointialueen aluevaalilautakunnan puolesta,

Katri Lätt-Shahmardan, aluevaalilautakunnan varapuheenjohtaja

Lisätietoja:

Katri Lätt-Shahmardan, aluevaalilautakunnan varapuheenjohtaja, p. 040 558 8411

Mari Kähkönen, aluevaalilautakunnan sihteeri, p. 040 651 0449